{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":30,"n_cols":6,"rows_kept":30,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Pozivu na dodjelu bespovratnih sredstava: Upute za prijavitelje  „Ulaganje u istraživačko-inovacijsku infrastrukturu“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARINKO ŠKARE","POZIV NA DODJELU BESPOVRATNIH SREDSTAVA Ulaganje u istraživačko-inovacijsku infrastrukturu","Predlažemo da se Pozivom definira dio prostora izgrađene ili rekonstruirane istraživačko-inovacijske infrastrukture koji se može koristiti za potrebe nastave (istraživački rad i korištenje laboratorija i opreme od strane studenata, izvedba laboratorijskih vježbi, primjena istraživanja i inovativnih metoda u nastavnom procesu, istraživanja studenata poslijediplomskog studija). Pozivom \"Priprema IRI infrastrukturnih projekata\" (KK.01.1.1.09.) bila je predviđena mogućnost korištenja  20% prostornih kapaciteta za potrebe nastave.","Primljeno na znanje","Zahvaljujemo na komentaru. Vaš prijedlog ćemo razmotriti."]
[2,"SNJEŽANA SVITLIĆ-BUDISAVLJEVIĆ","POZIV NA DODJELU BESPOVRATNIH SREDSTAVA Ulaganje u istraživačko-inovacijsku infrastrukturu","Poziv za ulaganje u istraživačko-inovacijsku infrastrukturu  predstavlja važan korak u jačanju kapaciteta znanstvenih i obrazovnih institucija te unaprjeđenju povezanosti istraživanja, obrazovanja i gospodarstva.Smatram iznimno važnim da Poziv omogući široku uključenost obrazovnih ustanova – posebno osnovnih i srednjih škola, kao i visokoškolskih institucija – koje kroz razvoj inovacijskih laboratorija, učionica budućnosti te  suradnje s lokalnim zajednicama mogu doprinijeti stvaranju održivog inovacijskog ekosustava. Predlažem da se u uputama za prijavitelje dodatno pojasne kriteriji prihvatljivosti za javne ustanove u obrazovanju, osobito u dijelu koji se odnosi na mogućnost partnerstva s jedinicama lokalne samouprave i znanstvenim organizacijama. Time bi se potaknula suradnja između sektora i povećao stvarni učinak ulaganja na razvoj istraživačko-inovacijskih kapaciteta u obrazovanju.Također predlažem da se u kriterije vrednovanja projekata uključi i element koji vrednuje doprinos projekta razvoju STEM kompetencija učenika i nastavnika, kao i ravnomjernom regionalnom razvoju.Poziv ocjenjujem kao vrlo značajan i koristan te ga podržavam uz navedene preporuke za dodatno unaprjeđenje jasnoće i inkluzivnosti kriterija.","Primljeno na znanje","Zahvaljujemo na komentaru. Vaš prijedlog ćemo razmotriti.\nOvim putem napominjemo kako će se Poziv provoditi u sklopu PKK 21.-27., specifičnom cilju 1.1. Razvoj i jačanje istraživačkih i inovacijskih kapaciteta te prihvaćanje naprednih tehnologija u sklopu kojeg je stavljen naglasak na promicanju inovativne i pametne gospodarske preobrazbe te poboljšanje istraživačkih i inovacijskih sposobnosti istraživačkih organizacija."]
[3,"MIRO OPAČAK","POZIV NA DODJELU BESPOVRATNIH SREDSTAVA Ulaganje u istraživačko-inovacijsku infrastrukturu","Pozdravljamo namjeru Ministarstva da kroz ovaj Poziv osigura značajna sredstva za jačanje istraživačko-inovacijske infrastrukture u Hrvatskoj. Međutim, smatramo da dokument „Upute za prijavitelje“ u sadašnjem obliku nedovoljno prepoznaje potrebe osoba s invaliditetom, uključujući gluhe i nagluhe osobe. Time se propušta prilika da nova infrastruktura od samog početka bude oblikovana inkluzivno, u skladu s načelima univerzalnog dizajna i obavezama koje proizlaze iz Konvencije UN-a o pravima osoba s invaliditetom.\n\n\n\n\nPredlažemo da se u dokument uključe sljedeći elementi:\n 1. Pristupačnost kao obavezni kriterij\n • U tekst Uputa treba ugraditi jasnu obavezu da sva financirana infrastruktura mora biti u potpunosti pristupačna osobama s invaliditetom. To uključuje fizičku pristupačnost prostora (npr. laboratoriji, sportski centri), ali i digitalnu pristupačnost (platforme za istraživačke podatke, online alati, baze znanja).\n • Poseban naglasak treba staviti na gluhe i nagluhe osobe – uvođenje tehnologija za automatsko prevođenje znakovnog jezika, titlovanje predavanja, radionica i znanstvenih prezentacija te glasovne izlaze.\n 2. Uključivanje udruga i saveza gluhih kao partnera\n • Trenutni nacrt Uputa ne prepoznaje organizacije civilnog društva kao potencijalne partnere. Smatramo da je nužno predvidjeti mogućnost sudjelovanja udruga osoba s invaliditetom i saveza gluhih u projektima, barem u ulozi partnera ili suradnika.\n • Takve organizacije najbolje poznaju potrebe krajnjih korisnika i mogu doprinijeti dizajnu, testiranju i validaciji infrastrukturnih rješenja. Time se osigurava da ulaganja ne ostanu samo na razini teorije, već da doista služe zajednici.\n 3. Razvoj sportskih i zdravstvenih inovacija\n • Smatramo da je potrebno proširiti popis prihvatljivih aktivnosti tako da uključi i sportske i zdravstvene inovacije povezane s osobama s invaliditetom.\n • Primjeri uključuju:\n• senzorske sustave i uređaje za praćenje tjelesne aktivnosti i zdravstvenog stanja gluhih sportaša,\n• softverske alate koji koriste umjetnu inteligenciju za prepoznavanje znakovnog jezika u realnom vremenu, čime se olakšava komunikacija između sportaša i trenera,\n• virtualne sportske laboratorije i digitalne platforme koje omogućuju ravnopravan pristup znanstvenim istraživanjima i programima treninga.\n 4. Naglasak na digitalnoj transformaciji i umjetnoj inteligenciji\n • Iako dokument prepoznaje važnost infrastrukture, naglasak je primarno na fizičkim ulaganjima. Potrebno je dodatno istaknuti ulogu digitalnih tehnologija i umjetne inteligencije kao ključnih komponenti buduće istraživačko-inovacijske infrastrukture.\n • Konkretne inovacije koje predlažemo uključuju: aplikacije za automatsko titlovanje i simultano prevođenje na znakovni jezik, baze podataka s multimedijskim sadržajem prilagođenim gluhim korisnicima, te pametne sustave koji mogu unaprijediti komunikaciju u znanstvenim i sportskim okruženjima.\n\n\n\n\nObrazloženje:\nPristupačnost i inkluzija nisu samo društvena obaveza nego i strateška prednost. Ulaganjem u inkluzivnu infrastrukturu Hrvatska može ojačati svoju međunarodnu prepoznatljivost, povećati broj korisnika istraživačkih kapaciteta i stvoriti nove inovacijske niše (npr. sportske tehnologije za osobe s invaliditetom). Uključivanje udruga i saveza gluhih kao partnera jamči da će projekti odgovarati stvarnim potrebama zajednice, a naglasak na digitalnim inovacijama i umjetnoj inteligenciji osigurava dugoročnu održivost i konkurentnost hrvatskog istraživačkog prostora.","Primljeno na znanje","Zahvaljujemo na komentaru. Vaš prijedlog ćemo razmotriti."]
[4,"TIHANA DAMIĆ","1.Opće informacije,\n1.2. Predmet, ciljevi i očekivani rezultati Poziva","Predlažemo da u dijelu 2.5. Broj projektnih prijedloga, nadopunite tekst na način kako je navedeno u nastavku:\nPrijavitelj kako je određen u poglavlju 2.1 ovih Uputa, na predmetni Poziv u postupku dodjele bespovratnih sredstava (u daljnjem tekstu: Postupak dodjele) može podnijeti najviše jedan projektni prijedlog, koji se odnosi na jednu istraživačko-inovacijsku cjelinu, bez obzira na broj građevina i/ili građevinskih dozvola koji isti obuhvaća","Prihvaćen","Bit će pojašnjeno u dokumentaciji poziva"]
[5,"TIHANA DAMIĆ","1.Opće informacije,\n1.2. Predmet, ciljevi i očekivani rezultati Poziva","Predlažemo da u sklopu teksta Poziva pojasnite da se pojam projekta istraživačko-inovacijske infrastrukture odnosi na jednu istraživačko-inovacijsku cjelinu, bez obzira na broj građevina i/ili građevinskih dozvola koji isti obuhvaća","Prihvaćen","Bit će pojašnjeno u dokumentaciji poziva."]
[6,"IRENA KOZULIĆ","1.Opće informacije,\n1.2. Predmet, ciljevi i očekivani rezultati Poziva","RCR102 - Stvorena radna mjesta u području istraživanja u subjektima koji su primili potporu\nPredlažemo blaže postavljanje ciljne vrijednosti pokazatelja RCR102, odnosno fleksibilniji omjer između dodijeljenih sredstava i broja novostvorenih radnih mjesta. Naime, prema postojećem izračunu, projekt koji koristi maksimalni iznos bespovratnih sredstava morao bi zaposliti gotovo 50 istraživača, što je za javna sveučilišta i istraživačke institucije nerealno ostvarivo s obzirom na ograničenja zapošljavanja, kvote definirane programskim ugovorima te nedostatna vlastita sredstva za dugoročno financiranje novih radnih mjesta. Stoga predlažemo prilagodbu omjera izračuna ciljne vrijednosti u skladu s realnim institucionalnim kapacitetima.\n\nU1 - Broj suradničkih projekata ugovorenih nakon završetka projekta\nPredlažemo izmjenu pokazatelja U1 tako da se umjesto „ugovorenih projekata“ prati broj podnesenih projektnih prijava, jer prijavitelji ne mogu utjecati na broj budućih otvorenih poziva niti garantirati odobrenje podnesenih projektnih prijava. Na taj bi se način pokazatelj zadržao kao mjera suradnje i proaktivnosti, ali bi bio realniji neovisno o dostupnosti izvora financiranja.","Primljeno na znanje","Zahvaljujemo na komentaru. Vaš prijedlog ćemo razmotriti."]
[7,"SVEUČILIŠTE U DUBROVNIKU","1.Opće informacije,\n1.2. Predmet, ciljevi i očekivani rezultati Poziva","Prijedlog je pokazatelje ostvarenja RCO08, RCR102, U1 i I1 utvrditi obveznim isključivo za: \n - Aktivnost 2. Izgradnja građevine (infrastrukture), prometno-komunalne infrastrukture i uređenje okoliša\n - Aktivnost 3. Rekonstrukcija građevine (infrastrukture), prometno-komunalne  infrastrukture i uređenje okoliša.   \nSukladno tome, \n - u Tablici 1. Pokazatelji na razini programa za pokazatelj RCO08 i  RCR102 u rubrici \"Opis i izvor provjere\" nakon riječi \"Pokazatelj je obvezan\" dodati zagradu i riječi \"(za provedbu aktivnosti 2. i 3.)\"\n- u Tablici 2. Dodatni pokazatelji poziva i S3 pokazatelji na razini Poziva u rubrici \n        - \"POKAZATELJI U\" nakon riječi \"Pokazatelj je obvezan\" dodati zagradu i riječi \"(za provedbu aktivnosti 2. i 3.)\"\n        - \"POKAZATELJI I\" nakon riječi \"Pokazatelj je obvezan\" dodati zagradu i riječi \"(za provedbu aktivnosti 2. i 3.)\".\n\nTakođer, prijedlog je utvrditi adekvatan pokazatelj na razini programa za aktivnost 1. Izrada projektne dokumentacije za izgradnju ili rekonstrukciju građevine (infrastrukture), prometno-komunalne infrastrukture i uređenje okoliša\n\nNadalje, u opisu pokazatelja R1, a s obzirom na prijedlog nove aktivnosti 1. Izrada projektne dokumentacije za izgradnju ili rekonstrukciju građevine (infrastrukture), prometno-komunalne infrastrukture i uređenje okoliša, predlaže se dodati tekst (iv) broj izrađenih dokumenata u kategoriji projektno-tehničke dokumentacije za izgradnju ili rekonstrukciju istraživačko-inovacijske građevine.\nNa taj način opis pokazatelja R1 glasio bi: \"Pokazatelj se odnosi na broj istraživačkih infrastrukturnih projekata koji su posebno podržani kroz sredstva predviđena Pozivom. Pokazatelj se odnosi na broj (te se raščlanjuje za računanje) (i) novoizgrađene istraživačke infrastrukture, (ii) poboljšanja postojeće istraživačke infrastrukture unutar svog područja rada ili otvaranje novih smjerova istraživanja (iii) opremljenih istraživačkih objekata (nabava i ugradnja opreme uključujući laboratorijski i uredski namještaj te softver i informatičku opremu potrebne za korištenje opreme za IRI) (iv) izrađenih dokumenata u kategoriji projektno-tehničke dokumentacije za izgradnju ili rekonstrukciju istraživačko-inovacijske građevine.\". \nTakođer, s obzirom na predloženu novu aktivnost 1., prijedlog je kod utvrđivanja elemenata pokazatelja R2 prijedlog dopuniti:\n\n - opis pokazatelja tako da dopunjen glasi:  \"Pokazatelj broji broj provedenih infrastrukturnih projekta. Pokazatelj se odnosi na izradu projektne dokumentacije za izgradnju ili rekonstrukciju građevine (infrastrukture), izgradnju/rekonstrukciju istraživačko-inovacijske infrastrukture i instalaciju nabavljene opreme. \"\n\n- dokaznu dokumentaciju tako da dopunjena glasi: \"Uporabna dozvola (za građevine za koje je bila potrebna građevinska dozvola), izjava nadzornog inženjera (za građevine za koje nije bila potrebna građevinska dozvola), građevinska dozvola, lokacijska dozvola, zapisnik o primopredaji (za opremu).\"\n\nS obzirom na prijedloge za izmjenu/dopunu pokazatelja kako je izneseno, predlažemo uskladiti sliku 1. Teorija promjene.","Nije prihvaćen","Predložene izmjene nisu u skladu s prihvatljivim aktivnostima Poziva."]
[8,"MARINKO ŠKARE","1.Opće informacije,\n1.2. Predmet, ciljevi i očekivani rezultati Poziva","Predlažemo da se opis pokazatelja rezultata RCR102 - Stvorena radna mjesta u području istraživanja u subjektima koji su primili potporu prilagodi sveučilištima, odnosno visokim učilištima, pri kojima nisu sistematizirana istraživačka radna mjesta, već znanstveno-nastavna i suradnička radna mjesta s obzirom na propisano normiranje rada nastavnika (suradnika) dijelom u nastavi i dijelom u znanosti sukladno Kolektivnom ugovoru za znanost i visoko obrazovanje (osim za nastavna i stručna radna mjesta).","Primljeno na znanje","Zahvaljujemo na komentaru. Vaš prijedlog ćemo razmotriti."]
[9,"SVEUČILIŠTE U ZAGREBU FAKULTET PROMETNIH ZNANOSTI","1.Opće informacije,\n1.3.Financijska alokacija i iznosi bespovratnih sredstava","S obzirom da neki fakulteti mogu značajno unaprijediti svoju infrastrukturu i s manjim iznosima od 10.000.000,00 eura, predlažemo da se izmijeni najniži iznos odobrenih bespovratnih sredstava koji se može dodijeliti pojedinom projektu na 1.000.000,00 eura.","Primljeno na znanje","Zahvaljujemo na komentaru. Vaš prijedlog ćemo razmotriti."]
[10," SVEUČILIŠTE U ZAGREBU AGRONOMSKI FAKULTET","1.Opće informacije,\n1.3.Financijska alokacija i iznosi bespovratnih sredstava","S obzirom da su ranijim pozivima za Pripremu IRI Infrastrukturnih projekata određeni projekti imali niže pragove, molimo da se izmijeni najniži iznos odobrenih bespovratnih sredstava koji se može dodijeliti po pojedinom projektu na 1.000.000 EUR","Primljeno na znanje","Zahvaljujemo na komentaru. Vaš prijedlog ćemo razmotriti."]
[11,"SVEUČILIŠTE U DUBROVNIKU","1.Opće informacije,\n1.3.Financijska alokacija i iznosi bespovratnih sredstava","S obzirom na prijedlog nove aktivnosti 1. Izrada projektne dokumentacije za izgradnju ili rekonstrukciju građevine (infrastrukture), prometno-komunalne infrastrukture i uređenje okoliša, koja iziskuje manje iznose bespovratnih sredstava od projekata usmjerenih na izgradnju ili rekonstrukciju građevine (infrastrukture), predlaže se za provedbu takvih aktivnosti utvrditi najniži bespovratnih sredstava u visini od 300.000 EUR.\n\nSlijedom navedenog, prijedlog je da se najniži iznos \n• Za provedbu aktivnosti 1. utvrdi u visini 300.000 EUR\n• Za provedbu aktivnosti 2. i 3.utvrdi u visini 10.000.000 EUR.","Nije prihvaćen","Predložene izmjene nisu u skladu s prihvatljivim aktivnostima Poziva."]
[12,"SVEUČILIŠTE U SPLITU, KINEZIOLOŠKI FAKULTET","1.Opće informacije,\n1.3.Financijska alokacija i iznosi bespovratnih sredstava","Poštovani, kako su prihvatljivi prijavitelji na ovom pozivu javna visokoa učilišta, a u prihvatljive aktivnosti projekta ubrajaju se između ostalog i  rekonstrukcija građevine (infrastrukture), nabava i opremanje infrastrukture istraživačko-znanstvenom opremom (uključujući laboratorijsku opremu), uključujući instalaciju opreme, nabava i opremanje infrastrukture ne-znanstvenom opremom (npr. računala i radne stanice, serveri, uredska oprema, nadzorna oprema), uključujući i instalaciju opreme, nabava i ugradnja namještaja, za manje institucije rijetko će vrijednosti takvih aktivnosti dosezati najniže prihvatljivi iznos od 10.000.000 eura.\nBilo bi dobro da, s obzirom na navedene prihvatljive prijavitelje, postoji i mogućnost smanjena najnižeg iznosa bespovratnih sredstava.","Primljeno na znanje","Zahvaljujemo na komentaru. Vaš prijedlog ćemo razmotriti."]
[13,"NIKOLINA DUKARIĆ","1.Opće informacije,\n1.3.Financijska alokacija i iznosi bespovratnih sredstava","Poštovani, molimo da se uzme u obzir mogućnost smanjenja najnižeg iznosa bespovratnih sredstava koji se u okviru Poziva može dodijeliti pojedinom projektu na 500.000,00 eura. Iz perspektive manjeg fakulteta koji već ima gotovu kompletnu tehničku dokumentaciju za infrastrukturne projekte čija je vrijednost znatno niža od 10.000.000 EUR. Smanjenje sredstava po prijedlogu omogućilo bi javljanje na poziv i sa manjim infrastrukturnim projektima koji su važni za unaprjeđenje znanstveno-istraživačkog rada fakulteta.","Primljeno na znanje","Zahvaljujemo na komentaru. Vaš prijedlog ćemo razmotriti."]
[14," SVEUČILIŠTE U ZAGREBU AGRONOMSKI FAKULTET","2.Pravila Poziva,\n2.5.Broj projektnih prijedloga","S obzirom da je ranijim projektima vezano uz Pripremu IRI Infrastrukturnih projekata bilo prihvatljivo više od jednog projekta po instituciji koji su pripremljeni sa dokumentacijom koja je dostatna za ovaj poziv, nelogično je da se ovdje limitira prijava svih ovih projekata (sa manjim minimalnim iznosom). \nObjedinjavanjem ovih gotovih projektnih prijedloga stvaraju se dodatni troškovi koji neracionalno i nepotrebno troše sredstva iz fonda  ili sredstva prijavitelja (npr. nove studije izvodljivosti i ostala dokumentacija koja je pripremljena u sklopu prethodno financiranih poziva). \nPredlažemo izmjenu kojom svaki prijavitelj može podnijeti maksimalno 2 projekta prijedloga.","Nije prihvaćen","Predložene izmjene nisu u skladu s odredbama Poziva."]
[15," SVEUČILIŠTE U ZAGREBU AGRONOMSKI FAKULTET","2.Pravila Poziva,\n2.6.Prihvatljivost projekta","Smatramo kako je neprecizno i potencijalno diskriminatorno navođenje uvjeta prihvatljivosti projekta: \n„4. Projekt je planiran i naveden u programskom ugovoru potpisanom od strane prijavitelja, odnosno sveučilišta u čijem sastavu je prijavitelj, s Ministarstvom znanosti, obrazovanja i mladih – dokazuje se Programskim ugovorom (nije potrebno dostavljati);“\nS obzirom da potencijalni prijavitelji u trenutku potpisivanja programskog ugovora (oni koji su programski  ugovor već potpisali) nisu raspolagali informacijama o ovom Pozivu kao ni uvjetima koji će se u istome propisivati, niti financijske limite koji su ovdje navedeni, ovim uvjetom stavlja ih se u nepovoljan položaj u odnosu na one koji su tek u fazi pregovaranja vezano uz programske ugovore. Ujedno nije jasno što znači da u programskom ugovoru mora biti naveden projekt koji će se prijavljivati na ovaj poziv (Naziv, vrijednost, koliko detaljno mora biti naveden i sl.) što je uvjet koji je također nejasan i može dovesti do problema u primjeni ovog uvjeta. \nUredba o programskom financiranju javnih visokih učilišta i javnih znanstvenih instituta u Republici Hrvatskoj (NN 78/2023) u sklopu razvojne komponente predviđa:  „Izgradnju nove i okrupnjavanje postojeće nastavne, znanstvene i umjetničke infrastrukture“. Kako bi se ista mogla uključiti u programski ugovor, bilo je potrebno navesti iznos koji je potrebno osigurati iz vlastitih ili namjenskih prihoda, a u ovom pozivu predviđa se da je stopa financiranja 100% čime se u razvojnu komponentu nema osnove uključivati dodatna sredstva koja bi se potraživala kroz programski ugovor, tj. takvo planiranje moglo bi se tretirati kao dvostruko financiranje. Na taj način ne postoji ni osnova za uključivanje ovog projekta u prijedlog razvojne i izvedbene komponente, a samim time je uvjet planiranja i navođenje projekta koji odgovara uvjetima ovog poziva neusklađen sa predmetnom Uredbom. \nKako bi se navedeno izbjeglo predlažemo slijedeću formulaciju vezano uz uvjet navođenja projekta u programskom ugovoru: \n\"4. Ulaganje u istraživačko-inovacijsku infrastrukturu prijavitelj je definirao kao razvojni potrebu institucije u sklopu Prijedloga razvojne i izvedbene komponente javnog visokog učilišta/javnog znanstvenog instituta za programsko razdoblje. \"","Primljeno na znanje","Zahvaljujemo na komentaru. Vaš prijedlog ćemo razmotriti."]
[16,"SVEUČILIŠTE U DUBROVNIKU","2.Pravila Poziva,\n2.6.Prihvatljivost projekta","S obzirom na prijedlog nove aktivnosti 1. Izrada projektne dokumentacije za izgradnju ili rekonstrukciju građevine (infrastrukture), prometno-komunalne infrastrukture i uređenje okoliša, te potrebu nabave i usluga izrade dokumentacije (primjerice usluge izrade idejnog projekta, glavnog projekta i sl.), predlaže se točke 9., 11. i 12. dopuniti na način da glase:\n\n9. Projekt ima izrađenu dokumentaciju o nabavi radova koja nije starija od 6 mjeseci od datuma podnošenja projektnog prijedloga, kao i pripadajući troškovnik – dokazuje se dokumentacijom o nabavi radova i troškovnikom (za projekte provedbe aktivnosti 2. Izgradnja građevine (infrastrukture), prometno-komunalne infrastrukture i uređenje okoliša ili aktivnosti 3. Rekonstrukcija građevine (infrastrukture), prometno-komunalne  infrastrukture i uređenje okoliša)\n\n11. Prijavitelj je osigurao svu potrebnu projektno-tehničku dokumentaciju potrebnu za početak aktivnosti po potpisu Ugovora, uključujući i pripremljeni plan nabave projekta – dokazuje se Prijavnim obrascem (Obrazac 1.), dostavljenom relevantnom projektno tehničkom dokumentacijom potrebnom za početak projektnih aktivnosti, te dostavljenim pripremljenim planom nabave projekta; (za projekte provedbe aktivnosti 2. Izgradnja građevine (infrastrukture), prometno-komunalne infrastrukture i uređenje okoliša ili aktivnosti 3. Rekonstrukcija građevine (infrastrukture), prometno-komunalne  infrastrukture i uređenje okoliša)\n\n12. Za provođenje projekta je izdan odgovarajući akt o gradnji koji je pravomoćan i važeći; dokazuje se dostavom odgovarajućeg akta o gradnji (za projekte provedbe aktivnosti 2. Izgradnja građevine (infrastrukture), prometno-komunalne infrastrukture i uređenje okoliša ili aktivnosti 3. Rekonstrukcija građevine (infrastrukture), prometno-komunalne  infrastrukture i uređenje okoliša)“","Nije prihvaćen","Predložene izmjene nisu u skladu s prihvatljivim aktivnostima Poziva."]
[17,"TIHANA DAMIĆ","2.Pravila Poziva,\n2.7.Prihvatljive aktivnosti projekta","Predlažem da u prihvatljive aktivnosti projekte uključite i kategoriju pripremnih aktivnosti koje su potrebne za pripremu projekta za prijavu na predmetni Poziv, a koje nisu prethodno sufinancirane iz nekog od prethodnih Poziva.\nTo se odnosi specifično na:\n- Reviziju projektno-tehničke dokumentacije za potrebe izmjene/dopune građevinske dozvole – iako je izrada projektno/tehničke dokumentacije bila financirana u sklopu „Pripreme IRI infrastrukturnih projekata“ (Kod poziva: KK.01.1.1.09), od dana izrade dokumentacije do danas došlo je do značajnih promjena u smislu postojećeg stanja kao temelja za izradu iste (npr. provedeni su projekti cjelovite obnove mnogih građevina) te je izrađenu dokumentaciju potrebno revidirati i prilagoditi trenutnim potrebama, te dodatno zakonskim uvjetima\n- Izradu nove studije izvodljivosti ili reviziji postojeće studije izvodljivosti – predmetnim nacrtom Poziva utvrđeno je kako je sastavni prilog projektnoj prijavi i studija izvodljivosti ne starija od godinu dana od podnošenja projektnog prijedloga, iz čega je razvidno kako studije izvodljivosti izrađene u sklopu prethodnih Poziva više ne zadovoljavaju, te ih je potrebno u najmanju ruku revidirati\n- Priprema projektnog prijedloga (Prijavnog obrasca)\n- Procjena klimatskog potvrđivanja\n- Izrada DNSH analize\nIsti komentar primjenjiv je na poglavlje 2.10. Prihvatljive kategorije troškova i 5.1. Razdoblje provedbe projekta","Nije prihvaćen","Aktivnost izrade projektne dokumentacije kao i ostale aktivnosti za pripremu projekta nisu prihvatljive u sklopu Poziva."]
[18," SVEUČILIŠTE U ZAGREBU AGRONOMSKI FAKULTET","2.Pravila Poziva,\n2.7.Prihvatljive aktivnosti projekta","Budući da su mnogi prihvatljivi prijavitelji financirali infrastrukturne radove putem poziva za protupotresnu, cjelovitu i energetsku obnovu, predlažemo da se u tekst Poziva u točku 2.7 umetne slijedeće:\nPozivom će se financirati sljedeće prihvatljive aktivnosti. Prijavitelj je obvezan odabrati aktivnost 1, aktivnost 2 ili aktivnost 3.","Nije prihvaćen","Pozivom je obvezna provedba aktivnosti 1 ili 2 kao i provedba aktivnosti 3."]
[19,"SVEUČILIŠTE U DUBROVNIKU","2.Pravila Poziva,\n2.7.Prihvatljive aktivnosti projekta","Prijedlog je dodati novu aktivnost 1., tako da u uvodnom dijelu poglavlja 2.7. bude naznačeno \"Pozivom će se financirati sljedeće prihvatljive aktivnosti. Prijavitelj je obvezan odabrati aktivnost 1, aktivnost 2 ili aktivnost 3.\".\nU skladu s tim, nova aktivnost 1. glasila bi kako slijedi:\n\nAktivnost 1. Izrada projektne dokumentacije za izgradnju ili rekonstrukciju građevine (infrastrukture), prometno-komunalne infrastrukture i uređenje okoliša \nPrihvatljive pod-aktivnosti: \n• izrada i/ili dopuna projektno-tehničke dokumentacije za izgradnju ili rekonstrukciju istraživačko-inovacijske građevine (infrastrukture), odnosno: \n    o  izrada studije izvedivosti i/ili analize troškova i koristi;\n    o izrada idejnog rješenja i/ili idejnog projekta i/ili glavnog projekta i/ili projekta uklanjanja građevine i/ili izvedbenog projekta i/ili projekta opremanja;\n    o izrada elaborata i ekvivalentnih dokumenata koji su potrebni za idejni projekt i/ili glavni projekt i/ili za utvrđivanje posebnih uvjeta i uvjeta priključenja;\n    o kontrola glavnog projekta i/ili izvedbenog projekta i/ili projekta uklanjanja građevine;\n    o izrada dokumenata za provođenje postupka procjene utjecaja zahvata na okoliš, postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu.\n• izrada projektne dokumentacije za izgradnju ili rekonstrukciju pripadajuće prometne infrastrukture, komunalne infrastrukture i uređenje okoliša.\n\nDosadašnje aktivnosti označene rednim brojem 1., 2., 3., 4., 5. i 6. postaju aktivnosti 2., 3., 4., 5., 6. i 7.\n\nNadalje, prijedlog je dosadašnju Aktivnost 3. (koja bi postala Aktivnost 4.) Opremanje infrastrukture opremom i namještajem utvrditi obveznom isključivo uz Aktivnost 2. Izgradnja građevine (infrastrukture), prometno-komunalne infrastrukture i uređenje okoliša ili Aktivnost 3. Rekonstrukcija građevine (infrastrukture), prometno-komunalne  infrastrukture i uređenje okoliša.","Nije prihvaćen","Aktivnost izrade projektne dokumentacije kao i ostale aktivnosti za pripremu projekta nisu prihvatljive u sklopu Poziva."]
[20," SVEUČILIŠTE U ZAGREBU AGRONOMSKI FAKULTET","2.Pravila Poziva,\n2.9.Opći zahtjevi koji se odnose na prihvatljivost troškova operacije","Budući da prijavitelj mora ponovno izraditi studiju izvodljivosti jer studija izrađena u sklopu financiranog projekta unutar Poziva Priprema IRI infrastrukturnih projekata ne vrijedi više, predlažemo da se u prihvatljive troškove uključi i iznimka za troškove  vezane za izradu studije izvedivosti uz uvjet prihvatljivosti  do 12 mjeseci prije početka provedbe projekta.","Nije prihvaćen","Financiranje izrade projektno-tehničke dokumentacije, uključujući i Studiju izvedivosti nije prihvatljiva u sklopu Poziva."]
[21,"MARINKO ŠKARE","2.Pravila Poziva,\n2.9.Opći zahtjevi koji se odnose na prihvatljivost troškova operacije","Pozivom je propisano da prijavitelj mora ponovno izraditi studiju izvodljivosti jer studija izrađena u sklopu financiranog projekta unutar Poziva Priprema IRI infrastrukturnih projekata ne vrijedi, predlažemo da se u točku 2.9 poziva umetne sljedeće:\n\nPrihvatljivi su oni troškovi koji odgovaraju sljedećim kriterijima: \nnastali su tijekom razdoblja trajanja djelovanja odnosno provedbe projekta, uz iznimku  troška nabave vanjske usluge za pripremu i provedbu postupaka javne nabave odnosno troška izrade dokumentacije o nadmetanju za uslugu radova koji je prihvatljiv 6 mjeseci prije početka provedbe projekta i troška vezanih za izradu studije izvedivosti koji je prihvatljiv do 12 mjeseci prije početka provedbe projekta.","Nije prihvaćen","Financiranje izrade projektno-tehničke dokumentacije, uključujući i Studiju izvedivosti, nije prihvatljiva u sklopu Poziva."]
[22," SVEUČILIŠTE U ZAGREBU AGRONOMSKI FAKULTET","2.Pravila Poziva,\n2.10.Prihvatljive kategorije troškova","Budući da prijavitelj mora opisati način uspostave projektnog tima (vanjska ekspertiza ili novo zapošljavanje) predlažemo da se u prihvatljive troškove pod točkom 2.10 doda stavka:\nTrošak novog zapošljavanja za administrativno upravljanje projektom.","Nije prihvaćen","Zahvaljujemo na komentaru, no Pozivom nije predviđeno financiranje novog zapošljavanja te će navedena odredba u poglavljima 2.4. i 2.7. biti ispravljena."]
[23,"SVEUČILIŠTE U DUBROVNIKU","2.Pravila Poziva,\n2.10.Prihvatljive kategorije troškova","U skladu s gore predloženom novom aktivnosti 1. Izrada projektne dokumentacije za izgradnju ili rekonstrukciju građevine (infrastrukture), prometno-komunalne infrastrukture i uređenje okoliša, prijedlog je dodati prihvatljive kategorije troškova za tu aktivnost, kako slijedi:\nAktivnost 1. Izrada projektne dokumentacije za izgradnju ili rekonstrukciju građevine (infrastrukture), prometno-komunalne infrastrukture i uređenje okoliša\na. Troškovi usluga izrade studije izvedivosti i/ili analize troškova i koristi;\nb. Troškovi usluga izrade idejnog rješenja i/ili idejnog projekta i/ili glavnog projekta i/ili projekta uklanjanja građevine i/ili izvedbenog projekta i/ili projekta opremanja;\nc. Troškovi usluga izrade elaborata i ekvivalentnih dokumenata koji su potrebni za idejni projekt i/ili glavni projekt i/ili za utvrđivanje posebnih uvjeta i uvjeta priključenja;\nd. Troškovi usluga revidenta za kontrolu glavnog projekta i/ili izvedbenog projekta i/ili projekta uklanjanja građevine;\ne. Troškovi usluga izrade dokumenata za provođenje postupka procjene utjecaja zahvata na okoliš, postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu\nf. Troškovi usluga izrade projektne dokumentacije za izvođenje radova na okolišu istraživačko-inovacijske infrastrukture.\n\nI u ovom segmentu bi aktivnosti označene rednim brojem 1., 2., 3., 4., 5., 6. i 7. postale aktivnosti 2., 3., 4., 5., 6., 7. i 8.","Nije prihvaćen","Predložene izmjene nisu u skladu s prihvatljivim aktivnostima i troškovima Poziva."]
[24,"MARINKO ŠKARE","2.Pravila Poziva,\n2.10.Prihvatljive kategorije troškova","Kako se u sklopu kategorije „Upravljanje projektom“ financiraju aktivnosti usmjerene na osiguranje uspješne provedbe i koordinacije projekta za koje je zadužen projektni tim, Prijavitelj mora opisati način uspostave projektnog tima (vanjska ekspertiza ili novo zapošljavanje) pa predlažemo da se u prihvatljive troškove doda stavka:\n\nTrošak vanjskih usluga i novog zapošljavanja za administrativno upravljanje projektom te pripremu i provedbu postupaka javne nabave.","Nije prihvaćen","Zahvaljujemo na komentaru, no Pozivom nije predviđeno financiranje novog zapošljavanja te će navedena odredba u poglavljima 2.4. i 2.7. biti ispravljena."]
[25,"MARINKO ŠKARE","2.Pravila Poziva,\n2.10.Prihvatljive kategorije troškova","Budući da prijavitelj mora osigurati prijavu projekta predlažemo da se u prihvatljive troškove doda stavka:\n\nTrošak vanjske usluge za prijavu projekta.","Nije prihvaćen","Predložene izmjene nisu u skladu s prihvatljivim troškovima Poziva."]
[26,"MARINKO ŠKARE","2.Pravila Poziva,\n2.10.Prihvatljive kategorije troškova","Kroz Poziv Priprema IRI infrastrukturnih projekata (referentni broj: KK.01.1.1.09) Prijavitelju su odobrena sredstva za financiranje projektno tehničke i studijske dokumentacije kako bi bio prihvatljiv na predmetnom pozivu za infrastrukturno ulaganje. Budući da su, po navedenom pozivu, i troškovi priključenja na elektromrežu bili prihvatljivi, ugovorom o bespovratnim sredstvima određeno je da će se u projektu ostvariti troškovi priključenja struje što je i ostvareno te plaćeno u cijelosti, ali nije bilo moguće dokazati izvršenje priključka objekta koji će se rekonstruirati i time prihvatljivost troška. Budući da će se priključak koristiti u istu svrhu i za priključak istog objekta koji je predmet prijave na ovaj poziv, predlažemo da u prihvatljive troškove dodate stavku:\nPrihvatljivi su oni troškovi koji odgovaraju sljedećim kriterijima: \nnastali su tijekom razdoblja trajanja djelovanja odnosno provedbe projekta, uz iznimku troška nabave vanjske usluge za pripremu i provedbu postupaka javne nabave odnosno troška izrade dokumentacije o nadmetanju za uslugu radova koji je prihvatljiv 6 mjeseci prije početka provedbe projekta i troška vezanih za izvedbu svih komunalnih priključaka (primjerice priključenje na elektroenergetsku mrežu, povećanje priključne snage, priključenje na vodovodnu mrežu, priključenje na odvodnju i drugo) koji su prihvatljivi do 48 mjeseci prije početka provedbe projekta.","Nije prihvaćen","Predložene izmjene nisu u skladu s prihvatljivim troškovima Poziva."]
[27,"SVEUČILIŠTE U DUBROVNIKU","3.Kako se prijaviti,\n3.1. Projektni prijedlog","Prijedlog je u tablici 4. Dokumentacija koju je potrebno priložiti u okviru projektnog prijedloga, za dokumente „Pripremljeni plan nabave“, „Dokumentacija o nabavi radova“ i  „Projektno tehnička dokumentacija“ dopuniti stupac „Obvezno (da ili ne)“ na način da glasi: „DA, ako je primjenjivo“.","Nije prihvaćen","Zahvaljujemo na komentaru, no dokumenti „Pripremljeni plan nabave“, „Dokumentacija o nabavi radova“ i „Projektno tehnička dokumentacija“ su obvezna dokumentacija za prijavu na ovaj poziv."]